Isigidimi Sama-Xosa.

Pambili nto zak’wetu!

Ipepa Lama-Xosa  
Lenyanga.

Vol. XVIII.

Lihlaulelwa 5s. ngonyaka  
 kwase kuqaleni.

LOVEDALE, SOUTH AFRICA, MARCH 1, 1888. No 223.

*NGOLWE-SINE, MARCH 1, 1888.*

“YIZANI KUSINCEDA.”

Le ncwadi ilandelayo ivela ku Mr. George Williams isiya ku Dr. Stewart, yefike kutsha nje. Yabalwa nga 20 ku November 1887, yaye ke ipete ezokugqibela zelo zwe lase Livingstonia. Uti—“ Incwadi zako zika August zosuku Iwe 2, nezika November zosuku Iwe 7, ndizifumene. Ndavuya ke kunene ukuva ngempilo yenu nonke e Lovedale apo, kuba ndahlala ndicinga ngezihlobo ezikulo mzi. Inye kupela into endilusizi ngayo kukuti ndibone ezincwadini zako ukuba akukabiko bani uzinikele kulo msebenzi weli ilizwe lase Africa. Kuhleliwe nje ndiya kuhlala ndimi ndedwa na, ukumela ama-KRESTU ase Koloni, ekubeni sezanele zona impau zokuba eli ilizwe limelwe kuziwa ngabo kauye ngokukodwa, kunezinye intlanga? Le ndawo abazalwana abantsundu baya kuncomeka na ngayo, ukuti umsebenzi abawuncamele ubom, baba ngo ndofela, ukuba kwalo msebenzi unjalo sebewufele, ulahlwe kwa ngabo?

“ Akutandabuzeki kona ukuba basebaninzi abanje ngo William Koyi pakati kwabazalwana bam abangama Krestu ase Koloni, sekufuneka imvume yokuzinikela kwabo kupela. Kuteni na ke bengazinikeli nje pofu? Lo msebenzi ude wafelwa ngo William Koyi gxebe awufanelwe kungenwa na? Mandipeze ke apo, kuba ndonga ndibala ngomoya okalazayo osel’ugweba. Kodwa ke le migcana ndiyibalileyo ibonisa uhlobo Iwe ngcinga ezike zindifikele. Noko ke kunjalo andilindele kuti mabati bonke abase Koloni bangenelane nam kwezi ngcinga zam, ngalo msebanzi wase Bunguni apa. Kodwa ndiyatemba nditandaza ku Tixo okokuba afake uluvo olunjalo kwabatile ukuba bade babone ukuba lo msebenzi wase Bunguni ngowabo, ngokufana nalowo bawenza e Koloni nakwezinye indawo. Nalapa wobakokela abagcine abakusele, ude umsebenzi wabo bawufeze, zaye ezi ngozi ne cesini zoyikwa ngumntu izizona zinto zimco- cayo zimsondeza ngakumbi ku Tixo, yabe ke lo ndawo iyiyona iluncedo emntwini, kuba kokukona aba namandla ngakumbi ukumsebenzela u Tixo.

INDABA ZELO ZWE.

“ Sisand’ukuba senkatazweni kutsha nje. Inkosi eyenkulu engu Mombera ite u Dr. Laws makawunikele kwakuye umzi lo ungase Cibini 16 uyi Livinstonia ukuze u Dr. Laws enyukele pezulu nabo bonke abafundisi anabo, baye kuma elizweni lika Mombera baye kufundisa kona. Ngomnye umhla kubeko intlanganiso yezipakati nenkosi ngayo lonto sayibonisa ukungabi nakwenzeka kwento enjalo intlanganiso leyo ye Tyala, kuba xa sikupe lowo mzi besingaba sinqanyulwe kwinto yonke. Besingezuze zincwadi zivela kwezinye indawo, nakudla, na keleko nantoni ke sayenza lonto. Kute ke emva kwe nteto ende neninzi, kwagqitywa ekutini—U Dr. Laws yena mahlale ke e Livingstonia apo, kodwa makupe omnye umfundisi aye kumisa isikolo

esitsha kwa Mtwaro, omnye wabaninawe benkosi. Emva kwayo lo nteto, kokukona tina siti namhla uqinisekile lo mzi uyi Livingstonia, kuba wati u Dr. Laws ngala mhla wenteto—Ningati matyala ukuba niti masimke kulo umzi, singaba sesiya kumka kanye kweli lizwe silishiye mpela. Yati inkosi ukupendula elo—“ Hayi anditsho mna ukuti mkani kweli lizwe lakowetu. Into mna endiyifunayo ngabafundisi. Mabongezwe ke, babe baninzi. Kute ke emva koko, kwesuswa u Dr. Elmslie ukuba ake aye kwelo zwe lika Mtwaro lowo kutiwa ufuna umfundisi, wafika wamkelwa kakuhle kona.

INQUBO YELIZWI.

“ Isikula salapa besike savalwa inyanga ezintatu ngenxa yalo mcimbi, nangenxa yendlu eyakiwayo yezitena sizakubehle sivulwe msinya.

“ Intshumayelo ye gospeli isaquba kancinane, akukabiko nto iwupazamisayo lo msebenzi.

“ Andikabi nakuhla nonyaka nje, inkosi ayifuni nokuyiva ngendlebe lonto. Ngokwam mna bendisiti kungalunga ukuba ndigqibe iminyaka emihlanu ndandule ukuhla, kuba okwangoku andinakubaleka ndiwushiye umsebenzi wam ngexa endifunekayo. Andisenaxa lokubala kuba iposi iyemka ngomso. Ndibulisele kuzo zonke izihlobo zase Lovedale.”

Isimemo sale ncwadi asikuko nokuba besifanelwe ukupu- lapulwa ngama Krestu nama Krestukazi akowetu. Kulihlazo ukuba abe yedwa u Mr. Williams kwelazwe, Iwabe luluninzi kangaka ulutsha olufundileyo noluzibiza ngobukolwa, obelufanele ke ngoko ukunyamekela ukusa indaba ezilungileyo kwaba sese bunyameni, bavingce izikewu zo Shadrach Mgunana no William Koyi. Amawetu ase Nyassa ayabiza ati—“ Yizani kusinceda.” Ngobani na abavumayo ukuya?

EZASE NYASSA.

LIMEHLO E BUNGUNI.

Ezifika kutsha nje ze 17 ku September 1887. Uti u Dr. Laws ebala ese Bandawe ufike axele inani alipehleleleyo labantwana ukuba bane abayise bangabantu beremente kwa nokupehlelelwa komntwana wake ngu Rev. Dr. Henry. Abanye base Cape Maclear abasebe lindele kwa ukupehle- lelwa. Uti ke u Dr. Laws—Side saba nako ukubalelana no Dr. Elmslie, ke kubonakala ukuba akukabiko nto ilungi- leyo kona. Imfazwe efunwa nga Banguni abatile, u Mombe- ra ngati uyayinqanda kambe. Kuko intlanganiso yenkosi namapakati ebiziweyo ebizelwa mna, endingaziyo ukuba koti kupi kutinina. Lo ntlanganiso ifuneka ngosuku Iwe 3 ku October xa inyanga isisonka. Okwangoku wenjenje u Dr. Elmslie ngo August ngosuku Iwa 23,1887. Uti kuka- loku kuxa sipakati kwenyama nozipo kulo msebenzi sikuwo kweli lizwe, ke ngoko ndoke ndenze ingxelo emfutshane ukwenzela i Komiti.

U Dr. Laws waye lapa ngo July, waye nentlanganiso nenkosi u Mombera, komnye wemizi yayo.